Toisen maailmansodan sytyttyä Krupp sai käyttöönsä runsaasti keskitysleirivangeista koostuvaa työvoimaa. Kruppin työleirien olot olivat surkeita ja niissä kuoli ihmisiä jatkuvasti tauteihin, aliravitsemukseen ja kylmyyteen. Nürnbergin sotarikosoikeudenkäyntien syyttäjän arvion mukaan noin 70 000 pakkotyöläistä kuoli pelkästään Kruppin palveluksessa.